Hrafnhildur Hafsteinsdóttir , markaðs - og gæðastjóri Hjallastefnunnar , veit fátt skemmtilegra en að sækja námskeið . „ Ég hef stundum sótt námskeið í mínu fagi sem stjórnandi og stundum eitthvað alveg út fyrir kassann . Þrátt fyrir að hafa sótt mörg námskeið á lífsleiðinni er mjög auðvelt að svara hvaða námskeið breytti lífi mínu . En það var námskeið um markþjálfun . Ég varð svo heilluð af hugmyndafræðinni að ég sótti mér gráðu í faginu og þótt ég starfi ekki sem markþjálfi í dag þá nota ég aðferðafræðina í starfi og í samskiptum við fólk . Markþjálfun er svo stórkostleg aðferðafræði því hún gengur út á að aðstoða fólk með leiðir að settu marki . Það er oft ekki nóg að eiga sér drauma og markmið , okkur vantar oft leiðir til að komast þangað og hvert og eitt okkar þarf að finna sína leið , sinn farveg . Aðferðafræði markþjálfunar gengur að stórum hluta út á virka hlustun og að spyrja réttu spurninganna og fá manneskjuna sjálfa til að marka leiðirnar að því að ná því sem hún ætlar sér . Markþjálfun er klárlega eitt af þeim bestu tólum í verkfærakassann minn sem stjórnandi en einnig leið til góðra samskipta og að draga það besta fram í fólki , “ segir Hrafnhildur .